gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4135, del 26-11-2001 (2001/11063)

Notificació per a la renovació d'aval d'agències de viatges a Viatges Bruixola, SL.
-----------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11279


Organisme emissor
:   Agència Valenciana del Turisme

Tipus de document
:   Anunci

Notificació per a la renovació d'aval d'agències de viatges a Viatges Bruixola, SL. [2001/S11226]
  
Per no haver estat possible notificar de forma personal i directa a l'interessat escrit concedint termini de 10 dies per a la renovació d'aval d'agències de viatges a l'entitat Viatges Bruixola, SL, es procedeix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de novembre de 2001.- El director de l'Àrea de Producte: Víctor Yepes Piqueras.
  
«En data 27 de febrer del 2001 se li va comunicar que l'entitat ACC Seguros y Reaseguros de Daños, SA, ens havia remés un escrit on ens comunicava l'anul·lació de la pòlissa que aqueixa agència mantenia amb la mencionada asseguradora i que correspon a la fiança que l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges, estableix que aquestes hauran de mantenir en permanent vigència.
  
A data de hui no consta en l'expedient d'aqueixa agència de viatges que s'haja presentat una nova carta de pagament justificativa del dipòsit en el Servei Territorial d'Hisenda d'una nova fiança, per la qual cosa Viatges Bruixola, SL ha incorregut en causa de revocació del seu títol-llicència, d'acord amb l'article 11, apartat b), del Decret anteriorment mencionat.
  
Per això, amb caràcter previ a la resolució de revocació d'aquest i conforme al que disposa la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, se li concedeix tràmit d'audiència perquè en el termini de 10 dies, comptadors a partir del següent al de la recepció del present escrit, al·legue i manifeste el que considere procedent en defensa dels seus interessos.
Diari Oficial de la Generalitat Valenciana


Sumari del DOGV 4114, del 25-10-2001 (2001/10749)

Correcció d'errades referent a l'omissió dels representants de la secció sindical de Comissions Obreres per a la selecció de tres places de tècnic d'administració general de l'Ajuntament de Dénia.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10085


Organisme emissor
:   Ajuntament de Dénia

Tipus de document
:   Anunci

Correcció d'errades referent a l'omissió dels representants de la secció sindical de Comissions Obreres per a la selecció de tres places de tècnic d'administració general de l'Ajuntament de Dénia. [2001/A10362]
  
En compliment del que es preveu en les bases reguladores que regeixen en la convocatòria pública per a cobrir en propietat tres places de tècnic d'administració general pel torn lliure es fa pública la rectificació d'errades referent a omissió dels representants de la secció sindical de Comissions Obreres (CC.OO.), segons la Resolució del regidor delegat d'Interior de 17 d'octubre de 2001.
  
Selecció de tres places de tècnic d'administració general
  
Primer
  
Procedir a la rectificació d'errades del tribunal encarregat de seleccionar tres places de tècnic d'administració general, referent a la representació de la secció sindical, que queda constituïda de la següent forma:
  
Representant secció sindical CC.OO.:
  
Titular: Vicenta Luisa Ortuño Martínez.
  
Suplent: Joan Frases Juan.
  
Segon
  
Publicar la present resolució en el Butlletí Oficial de la Província, Diari Oficial de la Generalitat Valenciana i tauler d'anuncis de l'Ajuntament.
  
El que es fa públic per a general coneixement.
Diari Oficial de la Generalitat Valenciana


Sumari del DOGV 3908, del 02-01-2001 (2000/9932)

Expedients sancionadors números 040497/571 al 040497/7730. Notificació d'iniciació.
-----------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9932


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedients sancionadors números 040497/571 al 040497/7730. Notificació d'iniciació. [2000/S9932]
  
De conformitat amb allò que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la resolució dels recursos dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació es mencionen, ja que s'ha intentat la notificació en l'últim domicili conegut, i aquesta no s'ha pogut practicar.
  
Els expedients corresponents es troben en el Servei Territorial de Transports, i els interessats podran interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació del present en el Diari Oficial de la Generalitat Valenciana, i haurà de comunicar prèviament a l'òrgan que va dictar l'acte la interposició del mencionat recurs, segons disposa l'article 110.3, Llei 30/1992.
Diari Oficial de la Generalitat Valenciana


Sumari del DOGV 4003, del 21-05-2001 (2001/4747)

Informació pública de la suspensió cautelar dels actes de concessió de llicències urbanístiques per a la instal·lació d'infraestructures de telecomunicacions en tot el terme municipal de Benigánim.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4003

Data del DOGV
:   21-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4747


Organisme emissor
:   Ajuntament de Benigànim

Tipus de document
:   Anunci

Informació pública de la suspensió cautelar dels actes de concessió de llicències urbanístiques per a la instal·lació d'infraestructures de telecomunicacions en tot el terme municipal de Benigánim. [2001/F4747]
  
El Ple d'aquest ajuntament, en sessió celebrada el dia 4 de maig de 2001, va acordar suspendre cautelarment l'atorgament de llicències per a la instal·lació d'infraestructures de telecomunicacions que puguen transmetre ones o emissions radioelèctriques, en tot el terme municipal de Benigánim, durant el termini de sis mesos, computat a partir de la publicació de l'acord d'adopció, amb la finalitat d'aprovar l'ordenació d'aquest tipus d'instal·lacions.
  
El que en compliment del que preceptua l'article 57.1.a) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic per a general coneixement i efectes.
  
Contra l'acord anteriorment transcrit, els interessats podran interposar:
  
a) Amb caràcter potestatiu, recurs de reposició davant del Ple d'aquest ajuntament, en el termini d'un mes, comptat a partir de l'endemà de la data de la publicació d'aquest edicte en el Diari Oficial de la Generalitat Valenciana.
  
b) Directament, recurs contenciós administratiu davant de la sala d'aquest mateix ordre jurisdiccional del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la data de publicació del present edicte en el Diari Oficial de la Generalitat Valenciana.
  
Tot això sense perjuí que puguen interposar qualsevol altre recurs administratiu o jurisdiccional que estimen que els assistisca.
Diari Oficial de la Generalitat Valenciana


Sumari del DOGV 3992, del 04-05-2001 (2001/4105)

CORRECCIÓ d'errades de l'Ordre de 12 d'abril de 2001 de la Conselleria de Benestar Social, per la qual es convoquen ajudes per a l'any 2001 destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3992

Data del DOGV
:   04-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4105


Data del document
:   04-05-2001

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * suport econòmic
    * dona
    * formació professional
    * aprenentatge professional
    * ajuda a l'ocupació
    * treball femení
    * ajuda pública

CORRECCIÓ d'errades de l'Ordre de 12 d'abril de 2001 de la Conselleria de Benestar Social, per la qual es convoquen ajudes per a l'any 2001 destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu. [2001/4105]
Diari Oficial de la Generalitat Valenciana


Sumari del DOGV 4033, del 02-07-2001 (2001/6323)

Expedient número 2001/02/04. Adjudicació del concurs per a l'ajustament radiomètric d'ortofotogrames base, corresponent a 540.000 Ha d'ortos digitals a escala 1/5.000 existents, pertanyents al nord de la província de Castelló.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/6323


Data del document
:   11-06-2001

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * Institut Cartogràfic Valencià
    * contracte de serveis

Expedient número 2001/02/04. Adjudicació del concurs per a l'ajustament radiomètric d'ortofotogrames base, corresponent a 540.000 Ha d'ortos digitals a escala 1/5.000 existents, pertanyents al nord de la província de Castelló. [2001/A6323]
  
1. Entitat adjudicadora
  
a) Institut Cartogràfic Valencià.
  
b) Número d'expedient: 2001/02/04.
  
2. Objecte del contracte
  
a) Tipus de contracte: assistència tècnica.
  
b) Descripció de l'objecte: ajustament radiomètric d'ortofotogrames base, corresponent a 540.000 ha d'ortos digitals a escala 1/5.000 existents, pertanyents al nord de la província de Castelló.
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.991, de data 5 de maig de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert
  
4. Pressupost base de licitació
  
Import total: 60.270.379 pessetes / 99.389,13 euros.
  
5. Adjudicació
  
a) Data: 11 juny de 2001.
  
b) Contratista: Stereocarto, SL.
  
c) Nacionalitat: espanyola.
  
d) Import d'adjudicació: 35.655.481 pessetes / 73.547,95 euros.
Diari Oficial de la Generalitat Valenciana


Sumari del DOGV 3997, del 11-05-2001 (2001/4054)

Informació pública de l'aprovació de la bandera municipal de l'Ajuntament de Benijófar.
---------------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4054


Organisme emissor
:   Ajuntament de Benijofar

Tipus de document
:   Anunci

Informació pública de l'aprovació de la bandera municipal de l'Ajuntament de Benijófar. [2001/S4054]
  
El ple d'aquest ajuntament de Benijófar, en sessió celebrada el dia 6 d'abril de 2001, va adoptar entre altres l'acord següent, relatiu a l'aprovació municipal de la bandera del municipi de Benijófar.
  
Primer. De conformitat amb el Decret 116/1994, de la Conselleria d'Administració Pública de la Generalitat Valenciana, aprovar la bandera municipal de Benijófar, que es fonamenta principalment en els colors i elements més representatius de l'escut municipal, amb la descripció següent:
  
Bandera de proporcions 2:3. Entada a l'asta, de blau turquí (gama pantone número 286), quatre faixes ondades d'argent o gris perla. A l'entat de roig tres petxines daurades.
  
Segon. Informació pública per termini d'un mes, mitjançant anunci en el tauler d'edictes i Diari Oficial de la Generalitat Valenciana. Si durant aquest termini d'exposició pública no es presentaren reclamacions s'entendrà definitivament adoptat aquest acord. Si al contrari, es presentaren reclamacions, tindria que resoldre novament el ple.
  
Tercer. Que finalitzada l'exposició pública sense reclamacions, o resoltes les que s'hagen formulat, es remeta l'expedient complet a la Conselleria de Justícia i Administració Pública a efectes d'aprovació i publicació en el Diari Oficial de la Generalitat Valenciana, si escau.
  
Cosa que s'exposa al públic per termini d'un mes, comptador a partir de l'endemà de la publicació d'aquest edicte en el Diari Oficial de la Generalitat Valenciana, a fi que es puguen presentar al·legacions contra aquest.
Diari Oficial de la Generalitat Valenciana


Sumari del DOGV 4075, del 30-08-2001 (2001/8258)

Informació pública de l'aprovació definitiva i adjudicació del programa per al desenvolupament de l'actuació integrada del polígon industrial Masía del Conde, sector 9.
------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8258


Organisme emissor
:   Ajuntament de Loriguilla

Tipus de document
:   Anunci

Informació pública de l'aprovació definitiva i adjudicació del programa per al desenvolupament de l'actuació integrada del polígon industrial Masía del Conde, sector 9. [2001/F8258]
  
El Ple de l'ajuntament de Loriguilla, en la sessió del dia 2 d'agost de 2001, va acordar entre altres assumptes aprovar definitivament el programa per al desenvolupament de l'actuació integrada del polígon industrial Masía del Conde, sector 9, que desenvolupa el corresponent pla parcial i homologació, aprovat definitivament per la Conselleria d'Obres Públiques, Urbanisme i Transports amb data 27 de juliol de 2001, i l'adjudicació a l'empresa Proyectos JBC, SL, per a la gestió indirecta d'aquesta.
  
Cosa que es fa pública, una vegada remesa al Registre de Programes de la Conselleria d'Obres Públiques, Urbanisme i Transports la còpia diligenciada del programa d'actuació integrada. Tot això en consideració al que s'estableix en l'article 47 en relació amb l'article 59.4 de la Llei 7/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra aquest acord, que posa fi a la via administrativa, es podrà interposar potestativament un recurs de reposició en el termini d'un mes davant de l'òrgan que va dictar l'acte a impugnar, o, si és el cas, un recurs contenciós administratiu, en el termini de dos mesos, comptador des de la publicació d'aquest edicte, davant del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4088, del 18-09-2001 (2001/9041)

Notificació en extracte al senyor Juan José Rodríguez Martínez de la resolució dictada en l'expedient número 36/2000.
---------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9041


Organisme emissor
:   Conselleria de Benestar Social

Tipus de document
:   Anunci

Notificació en extracte al senyor Juan José Rodríguez Martínez de la resolució dictada en l'expedient número 36/2000. [2001/Q9041]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
- Expedient número 36/2000.
  
- Interessat: Juan José Rodríguez Martínez.
  
- Últim domicili conegut: camí de les Magres, 71. Elx.
  
Resolució de la Direcció Territorial de Benestar Social d'Alacant, de data 29 de juny de 2001, en la qual s'adopten els acords:
  
- Acolliment familiar simple amb família extensa.
  
Contra aquesta resolució, els interessats podran interposar un recurs davant l'ordre jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4148, del 14-12-2001 (2001/12193)

RESOLUCIÓ de 7 de novembre de 2001, de la conselleria de Medi Ambient, per la qual es concedeixen subvencions, amb càrrec a la convocatòria 2001, per a realitzar determinades actuacions al Parc Natural de la Marjal de Pego-Oliva.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12158


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 7 de novembre de 2001, de la conselleria de Medi Ambient, per la qual es concedeixen subvencions, amb càrrec a la convocatòria 2001, per a realitzar determinades actuacions al Parc Natural de la Marjal de Pego-Oliva. [2001/X12014]
  
Vista l'Ordre de 25 d'octubre de 2000, de la conselleria de Medi Ambient (DOGV núm. 3.869 del 02.11.2000), per la qual es regulen les ajudes per a la realització de determinades actuacions al Parc Natural de la Marjal de Pego-Oliva i es convoca la concessió d'ajudes per a 2000.
  
Vist que les sol·licituds presentades per a 2001 han estat examinades i avaluades per la comissió regulada en l'article 5, de l'annex I de l'ordre de la convocatòria que ha proposat de concedir 9.500 PTA/fanecada aplicant, sobre aquesta quantitat fixa, un percentatge progressivament decreixent sobre cadascun dels següents trams de superfície:
  
de 0,00 fins a 5,00 fanecades 100%
  
de 5,01 fins a 10,00 fanecades 95%
  
de 10,01 fins a 20,00 fanecades 90%
  
de 20,01 fins a 100,00 fanecades 85%
  
de 100,01 fanecades endavant 80%
  
Atés que s'hi han aplicat els criteris d'avaluació estipulats en el paràgraf segon de l'article 5, l'annex I de la convocatòria.
  
Vista la proposta d'adjudicació que eleva la directora general de Planificació i Gestió del Medi, d'acord amb les atribucions que tinc conferides, resolc:
  
Article 1
  
Concedir als beneficiaris que es relacionen en els annexes I i II les ajudes que s'esmenten,
  
Article 2
  
Desestimar les sol·licituds que es relacionen en l'annex III, pels motius ressenyats.
  
DISPOSICIONS FINALS
  
Primera
  
Aquesta resolució vigirà des de l'endemà de la publicació en el Diari Oficial de la Generalitat Valenciana.
  
Segona
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. Tot d'acord amb els articles 10 i concordants de la Llei 29/98, del 13 de juliol, reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 4010, del 30-05-2001 (2001/4694)

Resolució de 30 d'abril de 2001, de la Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient per a la creació d'un centre sanitari a la partida de Bacarot d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4694


Organisme emissor
:   Conselleria de Sanitat

Tipus de document
:   Anunci

Resolució de 30 d'abril de 2001, de la Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient per a la creació d'un centre sanitari a la partida de Bacarot d'Alacant. [2001/X4694]
  
En aquesta Direcció General s'instrueix l'expedient promogut pel senyor Pedro Antón Fructuoso, en representació de l'entitat Control Hospitalario, SL, per a la sol·licitud de l'autorització administrativa per a la creació d'un centre sanitari a la carretera de Bacarot, s/n, del Bacarot, Alacant, destinat a l'activitat de trastorns psiquiàtrics aguts i de trastorns neurològics i psicosomàtics en règim ambulatori i d'hospitalització.
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana núm. 1.050), en relació amb el que disposa el Decret 87/1999, de 30 de juliol, resolc sotmetre aquest expedient a informació pública durant vint dies, a fi que qui hi estiga interessat puga examinar l'expedient i formular-hi les observacions que considere oportunes dins d'aquest termini, comptador des de l'endemà de la publicació d'aquesta resolució.
  
L'expedient es troba en el Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials d'aquesta conselleria, situat a València, al carrer del misser Mascó núm. 31, on poden examinar-lo les persones interessades. Les al·legacions s'han de presentar per escrit en les dependències de la conselleria, o també es poden presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.